Norðurlendska Ráðharraráðið vil styrkja arbeiði við burðardygd Mynd: norden. org/André Jamholt Endamálið við Generation 2030-ætlanini er, at stuðla Agenda 2030. Serliga á teimum økjum, har Norðurlond ikki eru“ best í flokkinum”. Norðurlendsku samstarvsráðharrarnir, sum týsdagin góðkendu Generation 2030-ætlanina á fundið týsdagin, løgdu dent á, at heimssamfelagið hevur eina felags ábyrgd í at virka fyri at málini fyri burðardygd verða rokkin. Ætlanin skal gera samstarv og vitanarbýti millum ymisk umboð og ymiskar málbólkar í norðurlendska samfelagnum møguligt. Børn og ung, sum longu eru avgerandi partar í arbeiðinum við burðardygd, eru útnevnd sum serligur málbólkur. -Tað, at vit hava dirvið at peika á tey øki, har Norðurlond enn mangla menning, hevur vakt stóran ans í vinnulívinum og hjá borgarum, og boðar frá góðum í mun til framhaldandi menningina av ætlanini, staðfestir Frank Bakke-Jensen. Í Norðurlendska Ráðharraráðnum skal ætlanin skapa samvirkanarárin við tey átøk, ið longu eru og arbeiða fyri at náa málunum fyri burðardygd, sum t. d. Nordic Solutions to Global Challenges. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg